Document ID: /roh_data/filtered/Billingualer_Corpus_interleaved-de-rm.jsonl.gz/1431

This is a text translated from German to Rumantsch Grischun.
Systemwechsel bei der Mietzinsberechnung wird grundsätzlich begrüsst

Die Bündner Regierung ist mit dem vom Bund geplanten Systemwechsel von der Kostenmiete zur Indexmiete durch die Entkoppelung der Mietzinse von den Hypothekarzinssätzen grundsätzlich einverstanden. Die vom Bund in die Vernehmlassung geschickte Revisionsvorlage des Obligationenrechts strebt eine bessere Transparenz bei der Anpassung der Mietzinse an. Neu sollen die Mietzinse an den Landesindex der Konsumentenpreise angebunden werden.

Wie die Regierung in ihrer Vernehmlassungsantwort schreibt, wird damit ein wichtiger Schritt hin zu einem vereinfachten Modell gemacht. Dadurch dürfte sich die Mietpreisentwicklung künftig wesentlich kontinuierlicher und weniger sprunghaft gestalten. Zu beachten ist laut Regierung aber, dass die Rahmenbedingungen für die Festlegung der Anfangsmieten und von späteren Anpassungen ebenso relevant sind. Deshalb ist es besonders wichtig, dass sowohl den Mietern als auch den Vermietern bei der Inkraftsetzung ein transparentes, marktorientiertes und flächendeckendes Vergleichsinstrument zur Überprüfung der Mietzinsen zur Verfügung steht.

Neuer Alpungsbeitrag für Milchziegen beschlossen

Der Kanton Graubünden unterstützt die Haltung von Milchziegen finanziell. Die Bündner Regierung hat beschlossen, in den Jahren 2008 bis 2011 für Milchziegen Alpungsbeiträge auszurichten. Der Beitrag pro Ziege beträgt im Jahr 2008 50 Franken und nimmt bis 2011 degressiv auf 35 Franken ab. Ziel der Unterstützung ist es, den Bestand an Milchziegen und die Produktion wertvoller Produkte wie beispielsweise Ziegenkäse über die nächsten Jahre zu sichern. Für die Vermarktung von Produkten soll eine möglichst starke Zusammenarbeit mit dem Verein alpinavera angestrebt werden.

Die Ziegenhaltung hat in Graubünden eine lange Tradition. Verschiedene Faktoren haben zu einem steten Rückgang der Ziegen im Kanton von rund 42'000 Tieren im Jahr 1931 auf einen Tiefststand von 8'900 im Jahr 2001 geführt. Dank grossen Anstrengungen des Ziegenzuchtverbandes konnte der Bestand im vergangenen Jahr wieder auf 10'500 Tiere angehoben werden. Der Unterstützungsbeitrag des Kantons soll unabhängig davon geleistet werden, ob die Milch auf der Alp oder im Tal verarbeitet wird. Beitragsberechtigt sollen alle Alpen sein, die zehn und mehr Milchziegen sömmern. Bei rund 2'700 Milchziegen ergibt dies über die vier Jahre einen Gesamtbeitrag von 459'000 Franken.

Aus Gemeinden und Regionen

- Scheid: Das Projekt "Waldweg Seala - Sploja" der Meliorationsgenossenschaft Scheid wird genehmigt und mit einem Beitrag von höchstens 211'700 Franken unterstützt.

- Moesano: Die Teilrevision der Statuten des Schulverbandes "Corporazione scolastica del Moesano" wird genehmigt.

- Arosa: Die Teilrevision der Ortsplanung der Gemeinde Arosa vom 24. Februar 2008 wird genehmigt.

- "Engadin Radmarathon": Der Organisation des 3. "Engadin Radmarathons" wird die Bewilligung erteilt, am Sonntag, 6. Juli 2008, die gemäss Streckenplan vorgesehenen Routen im Kanton Graubünden zu befahren.

Kantonsbeiträge an verschiedene Institutionen

- Projekt "Langer Samstag": Das Projekt "Langer Samstag" am 15. November 2008 in Chur wird mit einer Defizitgarantie von maximal 40'000 Franken unterstützt.

Strassenprojekte

Die Regierung hat insgesamt 3'160'000 Franken für den Bau und die Sanierung der folgenden Strassenabschnitte bewilligt:

- A13 Nationalstrasse: Baumeister- und Belagsarbeiten Pian San Giacomo - Malabarba

- Albulastrasse: Belagsarbeiten Albula Ospiz - Punt Granda - Alp Nuova

- Äussere Heinzenbergstrasse: Belagsarbeiten Sarn - Abzweigung Lescha

- Calancastrasse: Baumeisterarbeiten Ponte Arvigo

- Italienische Strasse: Baumeisterarbeiten Forcola - Viganaia

Gremium: Regierung

Quelle: dt Standeskanzlei Graubünden

Data: 29.05.2008

La midada da sistem tar la calculaziun dals tschains da locaziun vegn beneventada en general

La regenza grischuna è da princip d'accord cun ils plans da la confederaziun da midar il sistem tar la calculaziun dals tschains da locaziun. Quests plans prevesan da calcular ils tschains da locaziun sin basa da l'index empè sin basa dals custs, e quai cun distatgar ils tschains da locaziun da las tariffas dals tschains ipotecars. Il project da revisiun dal dretg d'obligaziuns che la confederaziun ha tramess en consultaziun vul cuntanscher ina meglra transparenza tar l'adattaziun dals tschains da locaziun. Da nov duain ils tschains da locaziun vegnir colliads cun l'index naziunal dals pretschs da consum.

Sco che la regenza scriva en sia resposta da consultaziun, vegnia fatg qua tras in pass impurtant en direcziun d'in model simplifitgà. Uschia dastgassan ils pretschs da locaziun sa sviluppar en l'avegnir en moda bler pli cuntinuada e bler main andetga. Tenor la regenza stoppia dentant vegnir resguardà che las cundiziuns generalas per fixar ils tschains inizials e per far adattaziuns posteriuras sajan gist uschè relevantas. Perquai saja spezialmain impurtant che tant las locatarias ed ils locataris sco er las locaturas ed ils locaturs hajan a disposiziun - il mument da l'entrada en vigur - in instrument da cumparegliaziun per controllar ils tschains da locaziun. Quest instrument stoppia esser transparent, s'orientar al martgà e valair en l'entir pajais.

Concludì ina nova contribuziun per metter ad alp chauras da latg

Il chantun Grischun sustegna finanzialmain la tratga da chauras da latg. La regenza grischuna ha concludì da pajar ils onns 2008 fin 2011 contribuziuns per metter ad alp chauras da latg. La contribuziun per chaura importa 50 francs l'onn 2008 e sa reducescha en moda degressiva a 35 francs l'onn 2011. Quest sustegn ha la finamira da segirar ils proxims onns l'effectiv da chauras da latg sco er la producziun da products prezius, sco p.ex. il chaschiel-chaura. Per commerzialisar ils products duai vegnir collavurà uschè stretgamain sco pussaivel cun l'uniun alpinavera.

La tratga da chauras ha ina lunga tradiziun en il Grischun. Differents facturs han chaschunà che l'effectiv da chauras è sa reducì permanentamain en il chantun, e quai da var 42'000 animals l'onn 1931 ad 8'900 animals l'onn 2001, quai ch'è stà l'effectiv il pli pitschen. Grazia a gronds sforzs da la federaziun da tratga da chauras ha l'effectiv puspè pudì vegnir augmentà l'onn passà a 10'500 animals. La contribuziun da sustegn dal chantun duai vegnir pajada independentamain dal fatg, sch'il latg vegn elavurà ad alp u giu la val. Il dretg da survegnir contribuziuns duain avair tut las alps che mettan ad alp diesch u dapli chauras da latg. Tar var 2'700 chauras da latg resulta uschia ina contribuziun totala da 459'000 francs per quests quatter onns.

Da vischnancas e da regiuns

- Sched: Il project "via da guaud Seala - Sploja" da l'associaziun da meglieraziun da Sched vegn approvà e sustegnì cun ina contribuziun da maximalmain 211'700 francs.

- Moesano: La revisiun parziala dals statuts dal consorzi da scola dal Moesano vegn approvada.

- Arosa: La revisiun parziala da la planisaziun locala da la vischnanca d'Arosa dals 24 da favrer 2008 vegn approvada.

- Maraton da velos d'Engiadina: L'organisatur dal 3. maraton da velos d'Engiadina survegn la permissiun d'utilisar dumengia, ils 6 da fanadur 2008, las rutas ch'èn previsas tenor il plan da traject en il chantun Grischun.

Contribuziuns chantunalas a differentas instituziuns

- Project "sonda senza fin": Il project "sonda senza fin" che ha lieu ils 15 da november 2008 a Cuira vegn sustegnì cun ina garanzia da deficit da maximalmain 40'000 francs.

Projects da vias

La regenza ha approvà totalmain 3'160'000 francs per construir e per sanar ils suandants trajects da vias:

- via naziunala A13: lavurs d'impressari e da cuvrida, Pian San Giacomo - Malabarba

- via da l'Alvra: lavurs da cuvrida, ospizi da l'Alvra - Punt Granda - Alp Nova

- via da la Mantogna dador: lavurs da cuvrida, Sarn - spartavias per Lescha

- via da Calanca: lavurs d'impressari, Ponte Arvigo

- via taliana: lavurs d'impressari, Forcola - Viganaia

Gremi: regenza

Funtauna: rg chanzlia chantunala dal Grischun

Data: 29.05.2008